Alessandro Farneze (Parma hersoqu)

Alessandro Farneze (; ) — 3-cü Kastro, Parma və Piaçensa hersoqu.

 Həyatı 
27 avqust 1545-ci ildə Romada dünyaya gəldi. Atası Parma hersoqu Piyer Luici Farnezenin oğlu Ottavio, anası isə Müqəddəs Roma imperatoru V Karlın nigahdan kənar qızı Avstriyalı Marqaritadır. Atasının Parma və Piaçensa hersoqu olmasının ardından 1550-ci ildə anasıyla birlikdə Parmaya gəldi. Ancaq çox keçmədən anasıyla birlikdə Habsburq Niderlandiyasına köçdü və ögey dayısı olan İspaniya kralı II Filippin himayəsində Madridə göndərildi. Onunla birlikdə İngiltərəyə səyahət etdi və kralın oğlu Karlosla birlikdə böyüdü.

11 noyabr 1565-ci ildə Portuqaliya kralı I Manuilin nəvəsi Mariya ilə evləndirildi və Brüsseldə baş tutan toy mərasimi onun girovluq həyatına son qoydu. Ögey dayısı II Filipplə birlikdə Osmanlılar üzərinə tərtiblənən döyüşlərdə iştirak etdi. 1571-ci ildə Lepanto döyüşündə 3 gəmi onun idarəsində idi.

Xanımının vəfatından qısa müddət sonra - 1577-ci ilin payızında Habsburq Niderlandiyasındakı flamand üsyanları səbəbilə ispanlara dəstək məqsədilə bölgəyə yollandı. 1578-ci ildə qatıldığı Jamblu döyüşündə mühüm qələbə qazandı. Həmin ilin sonlarında digər ögey dayısı Avstriyalı Con vəfat etdi və ondan boşalan naiblik vəzifəsinə anası Marqarita ilə birlikdə naib oldu. Ancaq anasıyla münasibətləri yaxşı deyildi və bu səbəblə 1582-ci ildə anasını vəzifədən uzaqlaşdıraraq İtaliyaya göndərdi. Bölgədə ispanlara qarşı ayaqlanan flamandlar üzərində mühüm qələbələr qazandı. 1584-cü ildə Brüssel və Antverpen olmaqla, bölgənin cənub torpaqları yenidən II Filippin hakimiyyəti altına girdi.

1586-cı ildə atasının vəfatı ilə Alessandro Farneze həm Kastro, həm də Parma və Piaçensa hersoqu oldu. Ancaq Habsburq Niderlandiyasında apardığı hərbi əməliyyatlar səbəbilə ölkəsinə getmədi və öz əvəzinə oğlu Ranuççionu naib təyin etdi.

Ancaq çox keçmədən səhhəti pisləşdi və 11 noyabrda Brüsseldən ayrıldı. 2 dekabrda Fransa krallığı tabeliyindəki Arrasda vəfat etdi.

 Övladları 

 Marqarita Farneze, Mantuya şahzadəsi
 I Ranuççio Farneze, Kastro, Parma və Piaçensa hersoqu
 Odoardo Farneze, kardinal

 Mənbə 

 Ədəbiyyat 






 İstinadlar 

Kateqoriya:XVI əsr katolikləri
Kateqoriya:Niderlandda inqilablar
Kateqoriya:İspanəsilli italyanlar